Tafsir Surah Al-Falaq 




SURAH AL-FALAQ 

Surah Waktu Subuh 
Surah (113) - Makkiyah - 5 ayat 




Dengan nama Allah Yang Maha Penyayang dan Maha Pengasih. 




1. Katakanlah (wahai Muhammad) aku pohon perlindungan pada Tuhan 
seluruh makhluk. 



2. Dari kejahatan sebarang makhluk yang telah diciptakan-Nya. 




3. Dan dari kejahatan malam apabila (gelap-gelitanya) meresap. 




4. Dan dari kejahatan tukang-tukang sihir yang menghembus pada tali-tali 
yang disimpul. 



( 5 ) 




5. Dan dari kejahatan pendengki apabila ia berdengki. 

Surah al-Falaq dan Surah an-Nas merupakan satu arahan dari Allah 
mula-mula kepada Nabi-Nya SAW dan kemudian kepada para Mu'minin 
supaya memohon perlindungan dan naungan pada Allah dari segala kejadian 
yang menakutkan sama ada yang sulit atau yang terang sama ada yang tidak 

diketahui atau yang diketahui secara umum atau secara terperinci seolah-olah 
Allah membuka perlindungan dan naungan-Nya kepada mereka sambil 
berseru dengan penuh kasih sayang " Marilah ke sini marilah masuk ke dalam 
perlindungan dan naungan-Ku, marilah ke tempat yang aman yang memberi 
ketenangan kepada kamu. Marilah Aku tahu kamu lemah dan mempunyai banyak 
musuh dan di sekeliling kamu berbagai-bagai kejadian yang menakutkan." Hanya di 
sini sahaja keamanan, ketentemman dan kedamaian untuk kamu. Oleh sebab 
itulah kedua-dua surah ini dimulai dengan arahan ini: 




1. Katakanlah (wahai Muhammad) aku pohon perlindungan pada Tuhan 
seluruh makhluk. 




1. Katakanlah (wahai Muhammad) aku pohon perlindungan pada Tuhan 
yang memelihara manusia. 

(Surah an-Nas) 

Mengenai kisah turunnya surah ini terdapat beberapa athar yang 
semuanya sesuai dengan bayangan yang Kami telah nyatakan tadi. Dari 
keterangan athar-athar itu jelaslah bahawa Rasulullah SAW telah 
memperlihatkan kegembiraannya yang mendalam terhadap turunnya surah 
ini. Dari 'Aqabah - Ibn 'Amir - r.a., Rasulullah SAW telah bersabda: " Tidakkah 
engkau mengetahui ayat-ayat yang telah diturunkan pada malam ini, iaitu ayat-ayat 
yang tidak didapati seumpamanya iaitu: Qul a' uzubirabbil falaq dan Qul 
a'uzubirabbin nas. " 

Dari Jabir r.a katanya: Sabda Rasulullah SAW: "Bacalah wahai Jabir!" 
Aku menjawab "Demi bapaku dan ibuku, baca apa wahai Rasulullah?" 
Sabdanya: Bacalah: Qul a'uzubirabbil falaq dan Qul a'uzubirabbin nas, lalu 
aku pun membaca kedua-duanya, kemudian beliau bersabda: "Bacalah 
kedua-dua surah ini dan engkau tidak akan dapat membaca surah yang 
serupa dengan kedua-duanya." 

(Ditiwayatkan dari Imam Malik, Muslim, at-Tirmizi, Abu Daud dan 
an-Nasai') 

Dari Zarr ibn Hubaysh katanya: Aku bertanya Ubay ibn Ka'b r.a. 
tentang mu'auwizatayn (Qul a'uzubirabbil falaq dan Qul a'uzubirabbin nas) 
kataku: "Wahai Abu Munzir, saudaramu Abu Mas'ud telah berkata begini, 
begini, (mula-mula Ibn Mas'ud tidak mencatatkan kedua-dua surah ini dalam 
mashafnya, kemudian ia kembali mengikut fikiran jamaah sahabat lalu 
mencatatkan kedua-dua surah ini dalam mashaf). Lalu dia menjawab: "Aku 
telah bertanya Rasulullah SAW dan jawab beliau: 'Aku diperintah berkata 

"Qur, lalu aku pun berkata. Dan kami pun berkata seperti Rasulullah SAW 
berkata." 

(Dikeluarkan oleh an-Nasa'i) 
Semua riwayat ini melahirkan bayangan-bayangan kasih mesra ini. Di 
sini — dalam surah ini — Allah menyebut diri-Nya dengan sifat-Nya yang 
boleh menjadi benteng yang melindungkan dari kejahatan-kejahatan yang 
tersebut dalam surah ini. 



( 1 ) 




1. Katakanlah (wahai Muhammad) aku pohon perlindungan pada Tuhan 
seluruh makhluk. 

Antara pengertian "al-Falaq" ialah "waktu pagi" dan "Seluruh 
makhluk". Pengertian ini ditujukan kepada segala kejadian yang dilahirkan 
ke 'alam al-Wujud dan 'alam al-Hayat sebagaimana diterangkan dalam Surah 
al-An'am: 




( 95 ) 




95. Sesungguhnya Aliahlah yang melahirkan tumbuh-tumbuhan dari butir 
dan biji benih. Dia mengeluarkan yang hidup dari yang mati dan 
mengeluarkan yang mati dari yang hidup. 

Juga dari firman selanjutnya: 




( 96 ) 



OHi 



96. Dialah yang melahirkan pagi dan menciptakan malam untuk 
beristirehat dan menciptakan matahari dan bulan untuk perkiraan. 

Sama ada dipakai dengan pengertian "aku pohon perlindungan pada 
Tuhan yang menjadi waktu pagi yang memberi keamanan dengan cahaya 
siang dari segala kejahatan yang sulit dan tersembunyi" atau dipakai dengan 
pengertian "aku pohon perlindungan pada Tuhan seluruh makhluk yang 
memberi keamanan dari segala kejahatan makhluk," maka kadua-dua 
pengertian adalah sesuai dengan ayat-ayat yang kemudian. 



ro&Aft.dS. 

2. Dari kejahatan sebarang makhluk yang telah diciptakan-Nya. 

Maksudnya ialah dari kejahatan makhluk seluruhnya, kerana setiap 
makhluk itu ada buruknya dan ada baiknya dalam keadaan-keadaan tertentu. 
Dan yang dipohon perlindungan di sini ialah dari keburukan dan 
kejahatannya agar kebaikannya sahaja yang tinggal. Allah yang menciptakan 
seluruh makhluk itu adalah berkuasa pula mengarah dan mentadbirkan 
keadaan-keadaan makhluk-makhluk itu supaya timbul yang baiknya bukan 
yang buruknya. 



( 3 ) 




3. Dan dari kejahatan malam apabila (gelap-gelitanya) meresap. 

Maksudnya ialah dari kejahatan malam dan segala apa yang ada pada 
malam hari. Apabila malam menyelubungi bumi maka ketika itu malam 
sendiri menjadi sesuatu yang menakutkan tambahan pula ia menimbulkan 
kemungkinan berlakunya segala sesuatu yang tidak diketahui seperti 
diserang binatang ganas, dimasuki pembunuh, dicerobohi musuh dan 
didatangi serangga-serangga merbahaya. Di samping itu pada malam hari 
juga timbulnya berbagai-bagai fikiran karut dan berbagai-bagai perasaan 
duka nestapa yang mencekik dan melemaskan. Kegelapan malam menolong 
Syaitan untuk bertindak dan menggoda. Kegelapan malam dan keseorangan 
pada malam hari juga menggerakkan nafsu syahwat manusia dan dari 
bahaya sebarang makhluk yang nampak dan tidak nampak yang bergerak 
dan menyerang pada waktu malam. 



( 4 ) 




4. Dan dari kejahatan tukang-tukang sihir yang menghembus pada tali-tali 
yang disimpul. 

Maksudnya ialah dari kejahatan tukang-tukang sihir yang berusaha 
menimpakan bahaya dengan cara memperdayakan pancaindera dan urat- 
saraf seseorang dan menyampaikan saranan-saranan kepada jiwanya. Mereka 
membuat simpulan-simpulan tali dan menghembuskannya sebagai satu 
amalan tradisional sihir dan cara menyampaikan saranan-saranan. Ilmu sihir 
tidak mengubahkan hakikat-hakikat sesuatu dan tidak pula mewujudkan 
satu hakikat yang baru, tetapi ia boleh membuat pancaindera dan perasaan 
seseorang itu merasa apa yang dikehendaki tukang sihir. Inilah ilmu sihir 
seperti yang digambarkan oleh al-Qur'anul Karim dalam cerita Nabi Musa 
a.s.: 



(65) 

65. "Mereka (tukang-tukang sihir) berkata: 'Wahai Musa pilihlah sama ada 
engkau yang melemparkan dulu atau kami orang-orang yang mula-mula 
melemparkannya." 




66. "Jawab Musa: 'Silalah kamu melemparkan dulu/ tiba-tiba tali-tali dan 
tongkat-tongkat mereka dengan pengaruh sihir mereka terperasan kepada 
Musa seolah-olah berjalan. " 



(67) > 





67. "Lalu Musa merasa takut dalam hatinya." 



( 68 ) 




68. "Kami berfirman kepadanya: Janganlah engkau takut kerana 
sesungguhnya engkaulah yang paling tinggi (menang)." 




(69) ?£]g|i 



69. "Dan lemparkanlah tongkat yang ada di tangan kananmu nescaya ia 
akan menelan apa yang dibuat mereka. Sesungguhnya apa yang dibuat 
mereka hanya tipu daya tukang sihir sahaja dan tukang sihir itu tidak akan 
menang walau dari mana sahaja ia datang." 

(Ta Ha) 

Demikianlah tali dan tongkat-tongkat sihir mereka tidak berubah 
menjadi ular yang sebenar tetapi ia hanya membuat orang ramai dan Musa 
terperasan seolah-olah tongkat-tongkat itu ular-ular yang berjalan hingga 
menumbulkan perasaan takut dalam hati beliau lalu Allah meneguhkan 
hatinya. Kemudian hakikat sebenar terbuka apabila tongkat Musa benar- 
benar berubah menjadi seekor ular yang menelan semua tali-tali dan tongkat- 
tongkat tukang sihir yang palsu itu. Inilah tabiat ilmu sihir yang harus 
diterima oleh kita dan dengan tabiat inilah ilmu sihir memberi kesan kepada 
orang ramai, mencetuskan perasaan-perasaan tertentu mengikut saranan- 
saranan tukang sihir, iaitu perasaan-perasaan yang menakutkan mereka, 
mengganggu mereka dan mengarahkan mereka ke arah yang dikehendaki 
oleh tukang sihir. 

Sampai di sini cukuplah untuk kita memahami tabi'at ilmu sihir dan 
rahsia hembusan pada simpulan-simpulan tali. Sihir itu suatu kejahatan dan 

bencana dan hanya kepada Allah sahaja dapat dipohon perlindungan dan 
naungan dari gangguannya. Di sana terdapat beberapa riwayat setengahnya 
sohih tetapi tidak mutawatir yang mengisahkan bahawa Labib ibn al-A'sam 
dari bangsa Yahudi telah menyihir kan Nabi SAW di Madinah selama 
beberapa hari menurut satu cerita dan selama beberapa bulan menurut satu 
cerita yang lain sehingga beliau terperasan telah mendatangi isteri-isterinya 
sedangkan beliau tidak mendatangi mereka, dan dalam satu riwayat yang 
lain beliau terperasan melakukan sesuatu sedangkan beliau tidak 
melakukannya. 

Dan kedua-dua surah ini adalah diturunkan sebagai jampi kepada 
Rasulullah SAW. Oleh itu apabila beliau menghadirkan bahan sihir yang 
dimaksudkan itu setelah diberi mimpi kepadanya dan membaca kedua-dua 
surah itu maka terhurailah ikatan sihir itu pada beliau dan hilanglah segala 
gangguannya. Tetapi riwayat-riwayat ini bercanggah dengan dasar al-'Ismat 
an-Nabawiyah iaitu dasar setiap nabi itu ma'sum dalam segala tindakan dan 
kerja-kerja tablighnya. Riwayat-riwayat itu tidak sejajar dengan dasar 'aqidah 
bahawa setiap perbuatan Rasulullah SAW dan setiap sabdanya merupakan 
suatu sunnah dan syari'at. Begitu juga riwayat-riwayat itu bercanggah 
dengan keterangan al-Qur'an yang menafikan bahawa Rasulullah SAW itu 
terkena sihir dan mendustakan kaum Musyrikin yang membuat da'waan 
yang bohong itu. 

Oleh sebab itu kami terpaksa ketepikan riwayat-riwayat ini kerana 
hadith-hadith ahad tidak boleh dijadikan pegangan dalam perkara-perkara 
'aqidah. Tempat rujukan yang sebenar ialah al-Qur'an dan riwayat yang 
mutawatir merupakan syarat untuk diterima hadith-hadith yang ada 
hubungan dengan dasar-dasar 'aqidah, sedangkan riwayat-riwayat mengenai 
kisah Nabi SAW disihir itu tidak mutawatir tambahan pula mengikut 
pendapat yang kuat kedua-dua surah itu adalah diturun di Makkah dan ini 
melemahkan asas riwayat-riwayat itu. 



( 5 ) 




5. Dan dari kejahatan pendengki apabila ia berdengki. 

Hasad dengki ialah perasaan cemburu hati terhadap sesuatu ni'mat 
yang dikurniakan Allah kepada hamba-hamba-Nya yang tertentu serta 
bercita-cita supaya ni'mat itu musnah dan hilang sama ada si pendengki yang 
merasa cemburu hati itu bertindak untuk memusnahkan ni'mat itu kerana 
ditekan dendam-kesumat atau ia hanya terhenti sekadar menaruh perasaan 
cemburu hati sahaja, namun sesuatu kejahatan tetap akan berlaku selepas 
wujudnya perasaan cemburu hati itu. 

Kita terpaksa merendahkan nada menolak atau menafikan mana-mana 
rahsia 'alam yang kita tidak ketahui, juga rahsia-rahsia jiwa dan sistem 
peralatan jisimn manusia, kerana di sana terdapat banyak kejadian yang lahir 
dari rahsia-rahsia itu sedangkan kita tidak dapat mentafsirkan sebab- 

musababnya sehingga hari ini misalnya perbubungan telefati (perhubungan 
antara jiwa) yang berlaku di antara individu-individu yang tinggal berjauhan, 
iaitu perhubungan yang benar-benar berlaku yang dapat dibuktikan 
kebenarannya dengan berita-berita kejadian yang masyhur dan ujian-ujian 
yang banyak, sedangkan kita tidak dapat mentafsirkan sebab-musababnya 
berdasarkan maklumat-maklumat yang ada pada kita. 

Begitu juga hipnotizam (ilmu daya menidurkan orang lain) yang kini 
menjadi objek ujian yang meyakinkan, sedangkan rahsia dan caranya masih 
tidak diketahui. Di samping telefati dan hipnotizam di sana banyak lagi 
rahsia-rahsia 'alam rahsia-rahsia jiwa dan rahsia-rahsia sistem peralatan jisim 
manusia. Oleh itu apabila pendengki-pendengki itu berdengki dan 
mengarahkan perasaan cemburu hatinya kepada orang yang didengkinya, 
maka kita tidak ada jalan untuk menafikan adanya kesan-kesan buruk dari 
pengarahan perasaan itu dengan alasan kerana ilmu pengetahuan dan alat- 
alat yang ada pada kita tidak sampai kepada rahsia kesan itu dan cara 
tindakannya. Kita tidak mengetahui bidang ini melainkan sedikit sahaja dan 
pengetahuan yang sedikit itu pun biasanya kita perolehi secara kebetulan 
sahaja dan kemudian ia mantap menjadi satu hakikat yang berlaku selepas 
itu. 

Pada hasad dengki terdapat bencana dan kejahatan yang perlu 
dipohon perlindungan dan naungan dari Allah agar terselamat darinya. Allah 
SWT dengan limpah rahmat-Nya mengarahkan Rasul-Nya SAW dan sekalian 
umat di belakangnya supaya memohon perlindungan pada-Nya dari 
bencana-bencana kejahatan hasad dengki itu dan sudah tentu apabila mereka 
memohon kepada-Nya Dia akan melindungi mereka dari kejahatan-kejahatan 
itu baik secara umum mahupun secara detail. 

Menurut riwayat al-Imam al-Bukhari dari 'Aisyah r.a. katanya adalah 
Rasulullah SAW apabila beliau berada di tempat tidurnya setiap malam 
beliau menemukan dua tapak tangannya kemudian mengembuskan pada 
kedua-duanya dan membaca (Qul a'uzubirabbinnas) dan (Qul a'uzubirabbil 
falaq) kemudian beliau sapukan dengan kedua-dua tapak tangannya semua 
bahagian tubuhnya yang dapat disapukan olehnya, beliau mulakan di atas 
kepala dan mukanya dan bahagian hadapan badannya. Beliau berbuat 
demikian sebanyak tiga kali. Demikianlah diriwayatkan oleh para 
pengumpul Hadith (Ashabus Sunan). 

